Miks mul peaks häbi olema? Vastupidi! NSV Liidu kokkuvarisemine tõi vabaduse suurele osale Euroopast, kes seni oli olnud Moskva võimu all. See tõi vabaduse Balti riikidele ja paljudele teistele rahvastele. Ma ei saa küsimuse sellest osast aru, mis väidab, et raadiojaama Vaba Euroopa tegevus võis põhjustada kannatusi sadadele miljonitele inimestele. Küll ei ole kellegi uudiseks see, et Nõukogude võim põhjustas kannatusi tõepoolest sadadele miljonitele inimestele.